Etter drapet på Hiempsal tok de fleste numidierne parti for Adherbal, og han dro til Roma for å søke hjelp mot Jugurtha. Jugurtha selv hadde imidlertid mange innflytelsesrike venner blant romerne, og han visste å bestikke de riktige personene. Striden mellom Adherbal og Jugurtha endte med at Adherbal ble drept i 112 f.Kr. Romerne gikk deretter til krig mot Jugurthas Numidia - jugurthakrigen – som varte til 105 f.Kr. da den romerske general Gaius Marius tok Jugurtha til fange og fikk ham drept i 104 f.Kr. Etter ham ble Jugurthas halvbror Gauda konge.